# NAVODILA ZA PRIJAVO

Predmet razpisa: **Usposobljenost BCP popisovalcev za popis podatkov o državnih cestah**

Oznaka: 37161-14/2021

**VSEBINA**

# 1. POVABILO K ODDAJI PRIJAVE

# 2. PRAVILA POSLOVANJA

# 2.1 Pravna podlaga

# 2.2 Pomen izrazov v navodilih

# 2.3 Pojasnila in spremembe razpisne dokumentacije

# 2.4 Zaupnost in javnost podatkov

# 2.5 Predložitev prijave

# 2.6 Pregled in presoja prijav

# 3. POGOJI IN MERILA ZA IZBIRO

# 3.1 Pogoji za priznanje sposobnosti

# 3.2 Merila za pridobitev potrdila o usposobljenosti

# 4. IZDELAVA PRIJAVE

# 4.1 Prijavna dokumentacija

# 4.2 Predloge in opomnik za izdelavo prijave

# 1. POVABILO K ODDAJI PRIJAVE

Naročnik, Republika Slovenija, Ministrstvo za infrastrukturo, Direkcija Republike Slovenije za infrastrukturo vse zainteresirane vabi k oddaji prijave za pridobitev "*Potrdila o usposobljenosti za opravljanje popisa podatkov za vpis v evidenco tehničnih podatkov o javnih cestah in objektih na njih*".

Javni razpis je objavljen na spletni strani naročnika z namenom, da je prijava omogočena in dostopna čim širšemu krogu potencialnih kandidatov za popisovalce.

|  |  |
| --- | --- |
| Predmet razpisa: | Usposobljenost BCP popisovalcev za popis podatkov o državnih cestah |
| Oznaka: | 37161-14//2021 |
| Rok za postavitev vprašanj:(datum, ura, naslov): | 3.12.2021 | do 23:58 ure | gp.drsi@gov.si  |
| Oddaja prijav (datum, ura, naslov): | 10.12.2021 | do 10:00 ure | gp.drsi@gov.si  |
| Odpiranje prijav (datum, ura, naslov): | 10.12.2021 | ob 11:00 uri |
| Razpisna dokumentacija: | Specifikacija naročila - projektna nalogaNavodila za pripravo prijave |

# Vsebina in način dela popisovalcev sta opredeljena v "Specifikaciji naročila".

#

# 2. PRAVILA POSLOVANJA

# 2.1 Pravna podlaga

Razpisana dela popisovalcev se izvajajo na podlagi veljavnih zakonov in podzakonskih aktov v Republiki Sloveniji, ki urejajo javne ceste, ter predpisov s področja predmeta naročila.

# 2.2 Pomen izrazov v navodilih

Ponudnik je gospodarski subjekt (pravna oseba), ki se prijavi na razpis.

Popisovalec je oseba, ki bo na podlagi pridobljenega naročnikovega potrdila o usposobljenosti lahko izvajala popise izvedenih del na državnih cestah.

Izvajalec je gospodarski subjekt, ki izvaja gradbena dela na državni cesti.

# 2.3 Pojasnila in spremembe razpisne dokumentacije

Morebitne spremembe in pojasnila razpisne dokumentacije bodo objavljena na spletni strani naročnika (<http://www.di.gov.si>) najpozneje dva dni pred rokom za oddajo prijav. Pojasnila in spremembe so sestavni del razpisne dokumentacije in jih je treba upoštevati pri pripravi prijave.

Vprašanja vezana na razpis ponudniki pošljejo na gp.drsi@gov.si najkasneje 3.12.2021 do 23:58 ure. Pri postavitvi vprašanja navesti št. zadeve 37161-14/2021.

# 2.4 Zaupnost in javnost podatkov

Kot zaupni bodo varovani tisti ponudnikovi podatki, ki so po zakonu lahko poslovna skrivnost ali tajnost in so v predloženi dokumentaciji tako tudi označeni. Podatki, relevantni za ugotavljanje popolnosti prijav ter za razvrstitev prijav glede na merila ne smejo biti označeni kot poslovna skrivnost in so javni.

# 2.5 Predložitev prijave

Prijavo skladno s temi navodili se predloži za vsakega posameznega kandidata za popisovalca posebej in sicer v elektronski obliki.

Imena ponudnikov oziroma kandidatov za popisovalce bodo do odpiranja prijav varovana kot zaupna.

Za vse, ki potrdilo o usposobljenosti za popis podatkov za vpis v evidenco tehničnih podatkov o javnih cestah in objektih na njih že imajo, preložitev prijave ni potrebna.

# 2.6 Pregled in presoja prijav

Pri pregledu prijav se presojajo le tiste listine in navedbe, ki so zahtevane. Glede predloženih listin in navedb (izjav) se od ponudnika lahko zahteva pojasnila ali dodatna (stvarna) dokazila o izpolnjevanju posameznih zahtev in pogojev.

Prijavo se izloči, če ponudnik v roku, ki ga določi naročnik, ne predloži zahtevanih pojasnil ali stvarnih dokazil ali, če ne dopolni nepopolne prijave.

Prijavo se izloči, če ponudnik ne izpolnjuje pogojev za priznanje sposobnosti ali ne upošteva zahtev iz razpisne dokumentacije.

Prijavo se lahko izloči kot neprimerno in zavajajočo, če se izkaže, da je ponudnik samovoljno spremenil naročnikovo specifikacijo naročila.

Prijavo se izloči, če se izkaže, da vsebuje zavajajoče ali neresnične navedbe.

Ponudnika oziroma kandidata za popisovalca katerega prijava izpolnjuje naročnikove pogoje in zahteve bo naročnik povabil na preizkus znanja skladno s točko 3.1.4 teh navodil.

# 3 POGOJI IN MERILA ZA IZBOR

# 3.1 Pogoji za priznanje sposobnosti

Kot jamstvo o izpolnjevanju pogojev za priznanje sposobnosti velja "Izjava o izpolnjevanju pogojev za priznanje sposobnosti".

3.1.1 Osnovna sposobnost

Vsak gospodarski subjekt (ponudnik, partner, podizvajalec), ki nastopa v prijavi mora izpolnjevati naslednje pogoje za priznanje osnovne sposobnosti:

3.1.1.1 Vpisan je v poslovni register Slovenije za opravljanje gospodarske dejavnosti.

3.1.1.2 Gospodarski subjekt ali njegov zakoniti zastopnik ni bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).

3.1.1.3 Gospodarski subjekt ni v stečajnem postopku.

*opomba: Za navedbe, ki jih ni možno ali jih naročnik ni uspel preveriti v uradnih evidencah državnih organov ali organov lokalnih skupnosti si naročnik pridržuje pravico, da od ponudnika zahteva dodatne informacije ali (stvarna) dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež.*

3.1.2 Tehnične zmogljivosti

Ponudnik mora zagotoviti ustrezne tehnične zmogljivosti (*prostori, računalniška in vsa ostala oprema*) za kvalitetno izvajanje popisa državnih cest, skladno z zahtevami iz razpisne dokumentacije (*Specifikacija naročila - projektna naloga*), pravili stroke ter določili predpisov in standardov s področja predmeta naročila.

3.1.3 Kadrovske zmogljivosti

Popisovalec mora imeti najmanj srednješolsko izobrazbo.

opomba: *Naročnik si pridržuje pravico navedbe preveriti ter od ponudnika zahtevati dokazila (spisek zagotovljenega kadra, dokazila o zaposlitvi ali najemu kadra po pogodbi, dokazila o izpolnjevanju določb delovnopravne zakonodaje, ...), da ima zagotovljene potrebne kadrovske zmogljivosti za izvedbo naročila.*

3.1.4 Preizkus znanja

Za priznanje usposobljenosti, je potrebno uspešno opraviti testno preverjanje znanja, ki se bo izvajal v prostorih Direkcije RS za infrastrukturo (zaradi razmer bo lahko preizkus izveden virtualno), v roku 60 dni po oddaji prijav. Ocenjen čas za reševanje vseh zahtevanih nalog je do 6h.

Ponudnik, ki ne bo uspešno opravil testne naloge oziroma ne pride na preveritev znanja, bo izločen iz nadaljnje obravnave (ne prejme dovolj točk iz meril točka 3.2.).

Pozitivna ocena testne naloge se upošteva kot pogoj za pridobitev potrdila o usposobljenosti. Podatki testne naloge predstavljajo rezultat uspešnosti popisa državne ceste, ki so sicer produkt storitve, v sklopu katere se preverja usposobljenost popisovalca.

Pisno preverjanje bo sestavljeno iz dveh delov, in sicer teoretičnega in praktičnega dela. Vprašanja za teoretičen del bodo sestavljena na podlagi navodil za izpolnjevanje BCP obrazcev, ki so objavljena na internetni strani Direkcije. Pri praktičnem delu pa bodo morali kandidati na podlagi projektne dokumentacije, foto gradiva (video posnetka) izpolniti izbrane obrazce za evidentiranje tehničnih elementov ceste ter v internetno aplikacijo WEPS (aplikacija za vodenje prometne signalizacije) skladno z navodili vrisati prometno signalizacijo. Kandidati test opravijo, če pri vsakem delu testa dosežejo 60% točk.

Izbranim kandidatom bo Direkcija, na podlagi pozitivno opravljenega testa, izdala Potrdilo o usposobljenosti za opravljanje popisa podatkov državnih cest za vpis v evidenco tehničnih podatkov o javnih cestah in objektih na njih, s čimer bodo dokazovali svojo strokovnost in usposobljenost za izvedbo kvalitetnega in popolnega popisa podatkov in jih zavedla v Seznam usposobljenih izvajalcev za opravljanje popisa podatkov za vpis v evidenco tehničnih podatkov o javnih cestah in objektov na njih.

V primeru, da popisovalec ni več zaposlen pri ponudniku v sklopu katerega je pridobil potrdilo o usposobljenosti izvajalca za opravljanje popisa podatkov državnih cest, je dolžan to spremembo javiti v roku 30 dni od nastale spremembe. Direkcija na podlagi vloge izda novo potrdilo o usposobljenosti za popisovalca in posodobi seznam usposobljenih popisovalcev.

# 3.2 Merila za pridobitev potrdila o usposobljenosti

Ocena kvalitete opravljenega testa bo izvedena na osnovi zahtev iz navodil za izpolnjevanje BCP obrazcev, projektne naloge in vhodnih podatkov, ki jih preme kandidat za uspešno rešitev testa. Naročnik bo rezultate testa preveril in ocenil z imenovano komisijo.

Testni popisi se bodo vrednotili v treh ločenih sklopih, posebej za teoretični del in praktični del pravilnosti vpisa tehničnih elementov cest v obrazce ter vpisa elementov prometne signalizacije v aplikacijo WEPS v kateri naročnik vodi evidenco prometne signalizacije.

**3.2.1 Metode vrednotenja testne naloge**

Postopek za ocenjevanje ustreznosti opisuje metode in postopke, ki jih bo naročnik uporabil pri ocenjevanju izvedbe testa in pri oceni praktičnega dela izdelave poročila. Popisovalec mora vse tri preizkuse opravit z vsaj 60% uspešnostjo. V primeru, da posameznega ocenjevanja znanja ne opravi ni izpolnil pogoja za priznanje usposobljenosti.

**3.2.1.1 Ocenjevanje znanja teorije s področja poznavanja navodil za izpolnjevanje BCP obrazcev**

Vprašanja za teoretičen del bodo sestavljena na podlagi navodil za izpolnjevanje BCP obrazcev, ki so objavljena na internetni strani Direkcije (navodila, vzorci, gradiva za predajo izvedenih del - podatki za BCP).

Ponudnik s popolnoma pravilno rešeno nalogo lahko pridobi največ 100 točk. Če ocena naloge po teh merilih ne doseže 60 točk, se šteje, da naloga ni uspešno opravljen in s tem ni izpolnjen pogoj za priznanje usposobljenosti za popisovalca v skladu s točko 3.1.4 teh navodil.

**3.2.1.2 Ocenjevanje praktičnega dela izpolnjevanja BCP obrazcev za tehnične elemente cest**

Ponudnik s pravilno vnesenimi podatki za BCP obrazce lahko pridobi največ 100 točk. Če ocena oddanega poročila ne doseže zahtevanega nivoja 60 točk, se šteje, da praktični del izpita ni uspešno opravljen in s tem ni izpolnjen pogoj za priznanje sposobnosti za izvedbo javnega natečaja v skladu s točko 3.1.4 teh navodil.

Pri praktičnem delu pa bodo morali kandidati na podlagi projektne dokumentacije (situacije ceste, karakterističnega prereza, tehničnega poročila), foto gradiva (slike objektov) izpolniti izbrane obrazce za evidentiranje tehničnih elementov ceste.

Ponudnik s pravilno vnesenimi podatki na BCP obrazce lahko pridobi največ 100 točk. Če ocena oddanega poročila ne doseže zahtevanega nivoja 60 točk, se šteje, da praktični del izpita ni uspešno opravljen in s tem ni izpolnjen pogoj za priznanje sposobnosti za izvedbo javnega natečaja v skladu s točko 3.1.4 teh navodil.

**Ocenjevanje popisanih podatkov tehničnih elementov ceste in njihove umestitve v prostor.**

|  |  |  |
| --- | --- | --- |
| **Popolnost podatkov** | **Pozicijska natančnost** | **Vsebinska pravilnost** |
| Popisani so vsi elementi, ni preveč popisanih elementov | Pozicijska natančnost elementov v prostoru | pravilno vpisani vsi zahtevani atributi |
| 40 | 20 | 40 |

**1. Popolnost podatkov (možnih 40 točk)**

Pri popolnosti se preverja popolnost podatkov, kjer se upošteva ali so popisani vsi zahtevani elementi ali ne, ki jih je imel popisovalec na razpolago. Za vsak element, ki ni bil popisan, se odšteje 2 točki. Za preveč popisan element, ki je popisan, se odšteje 1 točka

Minimalno število točk je 0.

V primeru, da ponudnik ni popisal več kot 20 elementov, se testna naloga naprej ne vrednoti in se šteje, da naloga ni presegla zahtevanega praga.

**2. Pozicijska natančnost (možnih 20 točk)**

Pri pozicijski natančnosti se preverja pozicijska natančnost zahtevanih tehničnih elementov, ki morajo biti določeni s stacionažo z natančnostjo, kot je opisana v navodilih. Za vsak element, ki ni bil popisan v skladu s to zahtevo, se odšteje 1 točka.

Minimalno število točk je 0.

**3. Vsebinska pravilnost podatkov (možnih 40 točk)**

Pri preverjanju pravilnost vsebine podatkov se preverja ali so pravilno vpisani vsi zahtevani atributi. Ponudniku se odšteje 1 točka za napačno opredelitev elementa iz pripadajočega šifranta. Za ostale manjkajoče ali nepravilno vpisane podatke se odšteje 0,5 točke. Minimalno število točk je 0.

**3.2.1.3 Ocenjevanje praktičnega dela izpolnjevanja vpisa podatkov prometne signalizacije v aplikacijo WEPS**

Ponudnik s pravilno vnesenimi podatki v aplikacijo WEPS, ki jih dobi v sklopu za reševanje praktičnega dela preizkusa, opravi tretji del preskusa.

Pri preizkusu bodo morali kandidati v internetno aplikacijo WEPS na podlagi projektne dokumentacije (prometne situacije), foto gradiva (video posnetka, prejšnjega stanja in slik objektov prometne signalizacije) skladno z navodili vrisati prometno signalizacijo na območju gradbišča.

Ponudnik s pravilno vnesenimi podatki na obrazce in aplikacijo lahko pridobi največ 100 točk. Če ocena oddanega poročila ne doseže zahtevanega nivoja 60 točk (število točk med vertikalo (VPS) in horizontalo (HPS) je sorazmerno glede na število elementov, ki jih je potrebno vnesti), se šteje, da praktični del izpita ni uspešno opravljen in s tem ni izpolnjen pogoj za priznanje sposobnosti za izvedbo javnega natečaja v skladu s točko 3.1.4 teh navodil.

**Ocenjevanje popisanih podatkov prometne signalizacije v aplikaciji WEPS**

|  |  |  |
| --- | --- | --- |
| **Popolnost podatkov** | **Pozicijska natančnost** | **Vsebinska pravilnost** |
| WEPS – VPS Popisani so vsi elementi, ni preveč popisanih elementov | WEPS – VPS Pozicijska natančnost elementov v prostoru | WEPS – VPS pravilno vpisani vsi zahtevani atributi |
| 20 | 10 | 20 |
| WEPS – HPS Popisani so vsi elementi, ni preveč popisanih elementov | WEPS – HPS Pozicijska natančnost elementov v prostoru | WEPS – HPS pravilno vpisani vsi zahtevani atributi |
| 20 | 10 | 20 |

**1. Popolnost podatkov (možnih 40 točk oziroma na VPS 20 in HPS 20)**

Pri popolnosti se preverja popolnost podatkov, kjer se upošteva ali so popisani vsi zahtevani elementi ali ne. Za vsak element, ki ni bil popisan, se odšteje 1 točka. Za preveč popisan element, ki je popisan, se odšteje 0,5 točke

Minimalno število točk je 0.

V primeru, da ponudnik ni popisal več kot 40 elementov se testna naloga naprej ne vrednoti in se šteje, da naloga ni presegla zahtevanega praga.

**2. Pozicijska natančnost (možnih 20 točk oziroma na VPS 10 in HPS 10)**

Pri pozicijski natančnosti se preverja pozicijska natančnost zahtevanih tehničnih elementov, ki morajo biti določeni s pozicijsko natančnostjo vira in kot je opisana v navodilih. Za vsak element, ki ni bil popisan v skladu s to zahtevo, se odšteje 0,5 točke.

Minimalno število točk je 0.

**3. Vsebinska pravilnost podatkov (možnih 40 točk oziroma na VPS 20 in HPS 20)**

Pri preverjanju pravilnost vsebine podatkov se preverja ali so pravilno vpisani vsi zahtevani atributi. Ponudniku se odštejeta 1 točka za napačno opredelitev elementa iz pripadajočega šifranta. Za ostale manjkajoče ali nepravilno vpisane podatke se odšteje 0,5 točke. Minimalno število točk je 0.

# 4. IZDELAVA PRIJAVE

# 4.1 Prijavna dokumentacija

Prijavna dokumentacija mora biti napisana v slovenskem jeziku ter izdelana skladno z zahtevami in predlogami iz razpisne dokumentacije. Sestavljajo jo naslednje listine:

* **Prijava**
* **Podatki o gospodarskem subjektu**
* **Podatki o popisovalcu**
* **Izjava o izpolnjevanju pogojev za priznanje sposobnosti**
* **Specifikacija naročila - projektna naloga**

Navedbe v predloženih listinah morajo izkazovati aktualna in resnična stanja ter morajo biti dokazljive.

# 4.2 Predloge in opomnik za izdelavo prijave

Izpolnjene in podpisane predloge se skenira in v prijavi predloži v elektronski obliki. Po potrebi se predloge v elektronski obliki dopolni (*doda vrstice, tabele, strani,* …) tako, da je mogoče vnesti vse zahtevane podatke.

Opomnik je namenjen kot pomoč pri izdelavi prijave.

## **P R I J A V A**

|  |  |
| --- | --- |
| št.: |  |

|  |  |
| --- | --- |
| Predmet javnega natečaja: | **Usposobljenost BCP popisovalcev za popis podatkov o državnih cestah** |
| Naročnik: | Republika Slovenija, Ministrstvo za infrastrukturoDirekcija RS za infrastrukturo, Tržaška 19, Ljubljana |
| Oznaka natečaja: | 37161-14/2021 |

|  |  |
| --- | --- |
| Gospodarski subjekt:  |  |

|  |  |
| --- | --- |
| Popisovalec:  |  |

Izjavljamo, da smo seznanjeni z razpisno dokumentacijo in se z njo v celoti strinjamo.

|  |  |  |  |
| --- | --- | --- | --- |
| Datum: |  |  | gospodarski subjekt  |
| Kraj: |  | žig |  |
|  |  |  | (ime in priimek pooblaščene osebe) |
|  |  |  |  |
|  |  |  | (podpis) |

|  |
| --- |
| popisovalec  |
|  |
| (ime in priimek osebe) |
|  |
| (podpis) |
|  |

 PODATKI O GOSPODARSKEM SUBJEKTU

| Podjetje / s.p.  |  |
| --- | --- |
| Naslov  |  |
| Zakoniti zastopnik oziroma oseba pooblaščena za podpis pogodbe |  |
| Matična številka  |  |
| Identifikacijska številka za DDV |  |
| Številka transakcijskega računa |  |
| Telefon |  |
| Fax |  |
| Elektronska pošta |  |
| Pooblaščena oseba za vročanje v Republiki Sloveniji |  |

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

PODATKI O POPISOVALCU

Osebni podatki:

| Ime |  |
| --- | --- |
| Priimek |  |
| Izobrazba |  |
| Zaposlen pri |  |
| GSM številka  |  |
| Telefon |  |
| Fax |  |
| E-pošta |  |

Privolitev (GDPR):

Dovoljujem, da Direkcija RS za infrastrukturo za namen komunikacije v postopku ugotavljanja usposobljenosti za popisovalca in kasneje v sklopu vodenja evidence usposobljenih popisovalcev uporablja mojo telefonsko številko oziroma naslov moje e-pošte.

Seznanjen sem, da lahko to privolitev kadarkoli prekličem. Če privolitve v obdelavo telefonske številke oziroma naslova e-pošte ob prijavi na javni natečaj ne podajam, bom pa kasneje v postopku pridobitve naziva usposobljenega popisovalca z Direkcijo RS za infrastrukturo komuniciral preko svoje telefonske številke ali svoje e-pošte, se šteje, da s tem podajam privolitev v obdelavo telefonske številke oziroma naslova e-pošte.

|  |  |
| --- | --- |
|  | popisovalec |
|  |
| (ime in priimek osebe) |
|  |
| (podpis) |

**Informacije o obdelavi osebnih podatkov**

Pri Direkciji spoštujemo vašo pravico do zasebnosti, zato z vašimi osebnimi podatki ravnamo odgovorno ter skladno s Splošno uredbo o varstvu osebnih podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje prodajnih pogodb so dostopne na spletni povezavi (www.di.gov.si). Na vašo željo vam lahko informacije o obdelavi osebnih podatkov posredujemo po pošti.

#### IZJAVA O IZPOLNJEVANJU POGOJEV ZA PRIZNANJE SPOSOBNOSTI

|  |  |
| --- | --- |
| Gospodarski subjekt: |  |

Pod kazensko in materialno odgovornostjo izjavljamo:

|  |  |
| --- | --- |
| 1. | V poslovnem registru Slovenije, smo registrirani za opravljanje dejavnosti. |

2. Noben naš zakoniti zastopnik niti naš gospodarski subjekt kot pravna oseba ni bil pravnomočno obsojen zaradi kaznivih dejanj iz 1. odstavka 75. člena Zakona o javnem naročanju (ZJN-3).

3. Nad nami ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, in postopek likvidacije po zakonu, ki ureja gospodarske družbe, in njegovih sredstev ali poslovanja ne upravlja upravitelj ali sodišče, in njegove poslovne dejavnosti začasno niso ustavljene, in če se v skladu s predpisi druge države nad njim ni začet postopek ali pa ni nastal položaj z enakimi pravnimi posledicami.

4. Zagotavljamo zahtevane tehnične in strokovne zmogljivosti

4.1 Podatki o kadrovskih zmogljivostih.

| Ime in priimek: |  |
| --- | --- |
| Strokovna izobrazba: |  |

|  |  |
| --- | --- |
| Funkcija: |  |
|  | (*odgovorna oseba ( popisovalec )* |

Naročniku dovoljujemo in ga pooblaščamo, da naše navedbe preveri v uradnih evidencah državnih organov, organov lokalnih skupnosti in drugih nosilcev javnih pooblastil. Na naročnikov poziv bomo v določenem roku predložili posebno pooblastilo za pridobitev potrdila iz kazenske evidence za gospodarski subjekt kot pravno osebo in za vsakega njegovega zakonitega zastopnika. Za navedbe, ki jih ni možno oziroma jih naročnik ni uspel preveriti v uradnih evidencah, bomo na njegov poziv v določenem roku predložili zahtevane dodatne informacije oziroma dodatna dokazila o izpolnjevanju pogojev.

|  |  |
| --- | --- |
| žig | gospodarski subjekt |
|  |
| (ime in priimek pooblaščene osebe) |
|  |
| (podpis) |

**OPOMNIK**

za izdelavo prijave

|  |
| --- |
| **Listine, ki sestavljajo prijavno dokumentacijo** |
| 4.1. | Prijava |  |
|  | Podatki o gospodarskem subjektu  |  |
|  | Podatki o popisovalcu |  |
|  | Izjava o izpolnjevanju pogojev za priznanje sposobnosti |  |
|  | Potrjena projektna naloga |  |